ВЪПРОСИ И ОТГОВОРИ ПО ПРОЦЕДУРА
BG161PO003-2.4.02 „ПОДКРЕПА ЗА РАЗВИТИЕТО НА КЛЪСТЕРИТЕ В БЪЛГАРИЯ” 
ВЪПРОС № 14)

Здравейте,

 

Имам въпрос по процедурата за развитие на клъстерите. По Kомпонент едно, допустима дейност е "Повишаване на капацитета на административното тяло  на клъстера за управление и координация на клъстера". Частта "координация" - допустимо ли ще е да закупим софтуер, с който да правим по добра координация? Т.е. разхода по софтуер за извършване на координация на дейността на клъстера ще бъде ли признат за допустим по компонент 1. Благодаря,
 

Кирил Николов
kiril525@yahoo.com
01.03.2013 г.

ОТГОВОР № 14)

Допустимите разходи по Компонент 1 от процедурата са посочени изрично в т. 2.3.1.2 „Специфични допустими разходи по процедурата“ от Насоките за кандидатстване и закупуването на софтуер не попада сред тях. Разходите за придобиване на дълготрайни нематериални активи (ДНА) за общи клъстерни дейности (вкл. общи и специализирани програмни продукти) са допустими по Компонент 3 от процедурата.
ВЪПРОС № 15)

Здравейте отново, 

Въпреки, че не получих отговор на предишният ми имейл, бих искала да допълня въпросите с още един.

Конфликт на интереси ли е фирма участваща в клъстера да бъде консултант по проекта?

Благодаря,

Очаквам Вашият отговор.

Габриела Казакова

gabriela.kazakova@gmail.com

01.03.2013 г.

ОТГОВОР № 15)

Извършването на дейности по проекта, за които е предвидено да бъдат проведени процедури за избор на изпълнител от страна на бенефициенти съгласно приложимото законодателство, от страна на членове на клъстера е нeдопустимо. 

При изпълнение на договора за безвъзмездна финансова помощ по настоящата процедура бенефициентът няма право да сключва договори със свързани лица и/или с лица, които са обект на конфликт на интереси.

